पाएं अपने शहर की ताज़ा ख़बरें और फ्री ई-पेपरडाउनलोड करें
घर का ताला तोड़कर सामान चोरी करने के आरोप में पुलिस ने एक व्यक्ति के खिलाफ केस दर्ज किया है। पुलिस मामले की जांच कर रही है। जोगेंद्र नगर हाल संत नगर निवासी विजेंद्र ने पुलिस में शिकायत दी है कि उसका जोगेंद्र नगर में मकान है और वह वहां पर कभी-कभार ही जाता है। वह एक मई को अपने मकान को संभालने के लिए गया था और ठीक ठाक बंद करके आया था। चार मई को कालोनी वासियों ने चोरी की सूचना दी। वह मौके पर गया तो मकान का ताला टूटा हुआ था।
मकान से तराजू कांटा, साइकिल, तख्त, लोहे की झांकी, अनाज डालने की टंकी, एक लोहे का संदूक गायब था। जब उसने अपने स्तर पर पता किया तो लोगों ने बताया कि 4 मई को जोगेंद्र नगर निवासी शिबू अपने साथियों के साथ उसका सामान चोरी करके ले गया है। पुलिस ने शिकायत पर जोगेंद्र नगर निवासी शिबू के खिलाफ केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn